# Jekaterina Duntsova

Jekaterina Sergeievna Duntsova (errusieraz: Екатерина Сергеевна Дунцова; Krasnoiarsk, 1983ko apirilaren 24a) errusiar kazetari eta politikaria da.

## Bizitza

Jekaterina Duntsova 1983ko apirilaren 24an jaio zen Krasnoiarsk hirian. 1995ean Rzhevera joan zen bizitzera, eta han eskolan graduatu zen.
Goi mailako bi titulu ditu. 2003an, Rzheveko telebista-konpainian lan egin zuen urtebete inguruz. Geroago, urte askotan, eskolako telebista-estudioa eta bere proiektu propioa zuzendu zituen, senarrarekin batera RiT telebista-konpainia independentea sortuz, 2022an itxi zena.
2009an, 4.000 sinadura baino gehiago bildu zituen Rzheveko udal hauteskundeak bertan behera uztearen aurka. 2017ko udan, alkate hauteskunde zuzenak itzultzeko sinadurak bildu zituen talde batean aritu zen. 2019tik 2022ra, Rzheveko Dumako diputatua izan zen.
2021ean dibortziatu zen. Hiru seme-alaba ditu.
2023ko azaroaren 16an, Duntsovak Errusiar Federazioko presidente izateko hautagai independente gisa aurkezteko asmoa iragarri zuen. Vladimir Putin egungo Errusiako presidentearen eta Ukrainako inbasioaren aurka eta Errusiako preso politikoen askapenaren alde agertu zen. Gainera, 2024ko Errusiako presidentetzarako hauteskundeetarako izena emateko asmoa publikoki iragarri zuen emakume bakarra izan zen.
Azaroaren 20an, fiskaltzara etortzeko agindua eman zioten Ukrainako inbasioari buruz zuen iritzia aztertzeko. Abenduaren 6an, Duntsovak publikoari laguntza ekonomikoa eskatu zion, baina laster jakinarazi zuen VTB bankuak bere izenerako transferentziak blokeatu zituela.
Abenduaren 23an, Hauteskunde Batzorde Zentralak Duntsova presidentetzarako hautagai gisa erregistratzeari uko egiteko erabakia hartu zuen, dokumentuetan 100 akats aurkitu zirela adieraziz.
2024ko maiatzaren 31n, Errusiako Justizia Ministerioak Jekaterina Duntsova atzerriko agenteen zerrendan sartu zuen.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-05-31).
* 1 2 3 4 5 (Errusieraz) «Портрет дня: Екатерина Дунцова — решившая выдвинуться кандидатом в президенты России журналистка из Ржева» Эхо 2023-11-28 jatorrizkotik artxibatua (artxibatze data: 2023-11-29) (Noiz kontsultatua: 2024-05-31).
* ↑ (Errusieraz) «Кто такая Екатерина Дунцова, объявившая себя кандидатом в президенты РФ» Baltijas Balss 2023-12-03 (Noiz kontsultatua: 2024-05-31).
* 1 2 (Errusieraz) «Журналистка из Ржева заявила, что выставит свою кандидатуру на выборах президента России. Ее вызвали в прокуратуру» Meduza 2023-11-21 jatorrizkotik artxibatua (artxibatze data: 2023-11-29) (Noiz kontsultatua: 2024-05-31).
* ↑ (Errusieraz) Полухин, Алексей. «В Тверской области для возврата прямых выборов мэра Ржева не хватило пяти подписей» Коммерсантъ 2017-08-07 (Noiz kontsultatua: 2024-05-31).
* ↑ (Errusieraz) Макаров, Павел. «Инициатива о прямых выборах мэра Ржева передана в областной парламент» Tverigrad 2017-08-08 (Noiz kontsultatua: 2024-05-31).
* ↑ (Ingelesez) Latypova, Leyla. «Meet Putin’s Possible Election Opponent: A Single Mother of 3 Calling for Peace» The Moscow Times 2023-12-18 (Noiz kontsultatua: 2024-05-31).
* ↑ (Ingelesez) Rothen, Henrik. «40-year-old single mother aims to beat Putin in Presidential race» Dagens 2023-11-22 (Noiz kontsultatua: 2024-05-31).
* ↑ (Errusieraz) «Одна против всех, и все за одну. Кто такая Екатерина Дунцова, бросившая вызов Путину на президентских выборах» The Insider 2023-12-21 jatorrizkotik artxibatua (artxibatze data: 2023-12-21) (Noiz kontsultatua: 2024-05-31).
* ↑ (Errusieraz) «Ее уже сравнивают с Тихановской. Кто такая Екатерина Дунцова, которая хочет бросить вызов Путину на президентских выборах в России» Зеркало 2023-12-20 (Noiz kontsultatua: 2024-05-31).
* ↑ (Errusieraz) Кожурин, Дмитрий. «Журналистку из Ржева, решившую выдвинуть свою кандидатуру на выборы президента, вызвали в прокуратуру» Настоящее время 2023-11-21 (Noiz kontsultatua: 2024-05-31).
* ↑ (Errusieraz) «Журналистку из Ржева, объявившую о планах выдвинуть свою кандидатуру на выборы президента, вызвали в прокуратуру и спрашивали о войне» Медиазона 2023-11-21 (Noiz kontsultatua: 2024-05-31).
* ↑ (Errusieraz) «ЦИК отказался регистрировать инициативную группу по выдвижению Екатерины Дунцовой в президенты» Медиазона 2023-12-23 (Noiz kontsultatua: 2024-05-31).
* ↑ (Errusieraz) Батыров, Тимур. «ЦИК не допустил Екатерину Дунцову до президентских выборов в России» Forbes 2023-12-23 (Noiz kontsultatua: 2024-05-31).
* ↑ (Errusieraz) «Минюст объявил иноагентами Екатерину Дунцову, Sota и Republic» РБК 2024-05-31 (Noiz kontsultatua: 2024-05-31).

## Kanpo estekak

* Datuak: Q123521111
* Multimedia: Yekaterina Duntsova / Q123521111